Diari Oficial de la Generalitat Valenciana


Sumari del DOGV 4368, del 30-10-2002 (2002/11025)

ORDE de 12 de setembre de 2002, de la Conselleria de Cultura i Educació, per la qual es disposa el funcionament de l'Institut d'Educació Secundària d'Ondara.
-------------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/11004


Data del document
:   12-09-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Ondara
    * centre d'ensenyament
    * ensenyament públic
    * ensenyament secundari

ORDE de 12 de setembre de 2002, de la Conselleria de Cultura i Educació, per la qual es disposa el funcionament de l'Institut d'Educació Secundària d'Ondara. [2002/11718]
  
El Decret 140/2002, de 3 de setembre, del Govern Valencià, publicat en el Diari Oficial de la Generalitat Valenciana de 10 de setembre, pel qual es crea l'Institut d'Educació Secundària d'Ondara, va autoritzar la Conselleria de Cultura i Educació a dictar les disposicions necessàries per al seu compliment i desenrotllament.
  
Per tant, correspon ordenar l'inici de les activitats del centre i adoptar les mesures necessàries perquè el centre puga realitzar la seua activitat acadèmica.
  
En virtut d'això, en ús de les competències que m'atorga l'article 35 de la Llei 5/1983, de Govern Valencià
  
ORDENE
  
Primer
  
1. L'Institut d'Educació Secundària d'Ondara, codi 82964983, iniciarà les seues activitats en el curs acadèmic 2002/2003.
  
2. En el citat curs, admetrà matrícula de segon cicle d'Educació Secundària Obligatòria.
  
3. El centre impartirà el programa d'educació bilingüe: Programa d'Ensenyança en Valencià (PEV) /Incorporació Progressiva (PIP).
  
Segon
  
La Direcció Territorial de Cultura i Educació d'Alacant nomenarà l'equip directiu del centre, de conformitat amb el que establix l'article 14.3) del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià (DOGV de 8 de setembre).
  
Tercer
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, a més de dotar-lo de l'equipament i el material didàctic necessaris. A estos efectes, la Direcció Territorial de Cultura i Educació, efectuarà l'oportuna i raonada proposta.
  
Quart
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta orde.
  
DISPOSICIÓ ADDICIONAL
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIÓ TRANSITÒRIA
  
Fins a la finalització de les obres del nou edifici escolar, el centre realitzarà les seues activitats en l'edifici del Col·legi Públic Sanchis Guarner, carrer de Lepant, 2.
  
DISPOSICIONS FINALS
  
Primera
  
S'autoritza els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i el desenrotllament del que disposa esta orde.
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana. No obstant, els seus efectes acadèmics s'entenen referits a l'1 de juliol del 2002.
  
València, 12 de setembre de 2002
  
El conseller de Cultura i Educació
  
MANUEL TARANCÓN FANDOS